Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Issand, täname Sind Sinu Sõna eest.
See on meile äärmiselt kallis.
Armastame seda ning peame sellest lugu.
Loodame Su Sõna tervendavale mõjule meie eludes.
Jeesuse nimel.
Aamen!
19 aasta eest kirjutasin raamatu "Ilu tuha asemel"
Täpsemalt 1994 aastal.
Seal on veidi mu tunnistust
ja see räägib sammudest,
kuidas paraneda emotsionaalsetest haavadest
või mistahes kuritarvitamisest oma elus.
See raamat on täis kasulikku infot väikeste väljavõtete näol.
See aitab teil hakata nautima elu, mille eest Jeesus suri.
See raamat ongi minu õpetuse alus sel nädalavahetusel.
Jesaja 61:1-3
on salmid, mis kandsid mind
minu Jumalaga käimise esimestel aastatel.
Neid võib nimetada isegi segasteks aastateks.
Tihtipeale mõtleme,
et Kristusega ja kirikus käimisega hakkab kõik elus laabuma.
Alati see aga nii ei lähe.
Olin osa suurest usulahust, järgisin juhiseid,
sain kirikuliikmeks,
kuid suurt palju paremaks mu elus midagi ei muutunud.
Olin kogunud teadmisi sellest,
et Kristus on minu Päästja.
Kuulsin ka head jutlust armust, mis rajas hea põhja.
Mõistsin armu sõnumit
ja sain aru selle doktriinsetest osadest.
Kuulsin häid õpetusi Isast, Pojast ja Püha Vaimust;
Kristuse verest, Tema surmast ja ülestõusmisest.
Mida aga oma igapäevaeluga teha, ei teadnud ma üldse.
1976 aastal puudutas mind Jumala vägi.
Ta andis mulle janu oma Sõna järele ja ma hakkasin seda õppima.
Hakkasin mõistma,
et mu hinges oli kuhjaga probleeme,
mis olid jäänud sinna kuritarvitamisest minu lapsepõlves.
Tihtipeale...
kui oleme olukorras, kus haiget saame...
Või kui sa lapsena kasvasid üles keskkonnas,
kus sulle tehti haiget.
Võib-olla sulle ei jagatud armastust ja tähelepanu.
Võib-olla oli palju vaimset vägivalda, kus keegi vihasena ütles,
et oled kasutu ja leidis sinus pidevalt vigu.
Kritiseeris sind, öeldes: "Sinust ei saa iial asja!"
"Miks sa oma õe moodi pole? Miks sa oma venna moodi pole?"
Mida iganes inimesed vihastena ütlevad.
Võib-olla olid seksuaalselt kuritarvitatud nagu mina.
Olgu see siis kas isa, ema,
keegi teine perekonnas või naaber.
Ehk oli see üks või kaks korda või kestis see aastaid nagu minul.
Võib-olla kuritarvitati sind füüsiliselt.
Tean inimesi, keda hoiti kapis kinni, keda näljutati,
keda peksti halastamatult
vaimselt haigedte või raevunud vanemate poolt.
Hämmastav, milliseid jubedusi inimesed teistele teevad.
Kuid mind on aidanud teadmine,
et haiget saanud inimesed teevad ka teistele haiget.
Haiget saanud inimesed teevad ka teistele haiget.
Ma ei usu, et on palju inimesi, kes tõusevad iga päev mõttega:
"Vaatame, mitme inimese päeva ma täna ära rikkuda saan."
Arvan, et inimesed käituvad oma enda valu põhjal.
Saatan tahab, et keegi teeks meile liiga
ning et me oleks vihased, kibestunud, täis vimma,
peaksime kellegi peale viha,
haletseksime end terve elu,
et meil tekiks igasugu sõltuvust tekitavaid harjumusi.
Ta tahab, et me vihkaks ja teeks kellelegi terve elu haiget,
et nemad siis omakorda sama teeks.
Nii see põlvkonnast põlvkonda kulgebki.
Mina olen aga täna siin heade uudistega!
Kui oled haiget saanud, ei pea see kellelegi edasi kanduma.
Sul on eesõigus kõnelda Jeesuse nimel
ja uskuda Jumala väesse.
Mitte vaid sinu täielikuks paranemiseks
ja kõige olnu otsekui olematuks muutmiseks,
vaid ka selleks, et lõpetada selle levik teistele sinu põlvkonnas.
See on suurepäraselt hea uudis!
Aamen? Kiitus Jumalale!
Algaastatel pidin meeleheitlikult Jumala lubadustesse uskuma,
kui Tema Sõna uurisin ja seda oma elus rakendada püüdsin.
Kui oled kõvasti haiget saanud, valdab hinge segadus -
mõistus ja emotsioonid on peapeal;
sa ei tea, kuidas õigeid valikuid teha;
tahad kõike kontrollida või oled kõigest tagasi tõmbunud;
sa ei taha midagi otsustada, vaid lepid sellega, mis päev sulle toob.
Misiganes juhtumi puhul on tarvis aega, püüdlikkust,
Jumala Sõna uurimist ja palvet,
et näha paranemist, mille Jeesus oma verega sulle juba ostis.
Kuigi paberi peal on see kingitus Jumalalt juba meie,
peame õppima seda oma igapäevaelus rakendama.
Mõnikord on inimesed segaduses, öeldes:
"Sa ütlesid, et Jeesus vabastas mu! Miks ma siis vaba pole?"
"Sa ütlesid, et olen terve Jeesuse vermete läbi!
Miks ma siis terve ei ole?"
"Sa ütlesid, et Ta annab mulle ilu tuha asemel.
Miks on mu elu siis kokku varisemas?"
Sest kõik need asjad kuuluvad igaühele meist -
igale inimesele, kes meid telekast vaatab.
Kõigile, kellele on tehtud haiget
või keda on kuritarvitatud, ära kasutatud,
keda on hüljatud või reedetud,
kelle üle on naerdud või keda on hüljatud.
Misiganes see ka ei oleks - sa oled emotsionaalselt haavatud.
Selle üldnimetus on "murtud südamega inimene".
Hea uudis on aga see, et Jeesus on su juba vabastanud!
Minu tööks õpetajana Kristuse ihus
on õpetada, kuidas vangist välja astuda,
mille uksed on sinu ees juba lahti.
Mu eesmärk on aidata sul näha, mis sulle kuulub
ning seda piisavalt uskuda,
et sellest kinni haaraksid ja seda ellu rakendaksid.
See on võrratu teekond!
Täiesti imeline ja võrratu!
Kas saite aru, mida ma teile ütlesin?
Vähemalt mingit osa.
Selle mõistmine aitab teid, sest siis ei teki küsimust:
"Kui ma päästetud olen, mis mul siis viga on?"
Kui oled, siis võib-olla pole sa oma meelt veel uuendanud?
Ma olin päästetud, kuid mu pea oli täis pahna.
Ma ei osanud õigesti mõelda -
olin kriitiline, kohutmõistev, kahtlustav, vihane
ja tihtipeale olid mu mõtted mustad ning üksildased.
Ma ei teadnud, et iga kord, kui Piiblit loen,
õpin teistmoodi mõtlema.
Kui me teame, kui väärtuslik see on,
siis loeme seda rohkem, kui mõni sekund päevas.
Meie parimal päeval.
Aamen?
Mu tunded olid täiesti metsas, ma ei osanud inimestega läbi saada,
suhetes olin õudusunenägu
ja mu tahe oli segi.
Käisin kahe ekstreemsuse vahel -
ma kas pidin teisi kontrollima
või kui kellegi tugevama läheduses olin,
siis nemad kontrollisid mind.
Nii et käisin edasi-tagasi nende kahe vahet.
Kuid Jumal ei taha meile sellist elu.
Annan teile ettekujutuse mõnedest enda probleemidest,
et teaksite, et kuigi olin päästetud ja Taevas oli mu sihtkoht,
olin armetu!
Vajasin tervenemist oma hinges.
Kui ma 18-aastaselt isa juurest ära kolisin,
arvasin, et saan sellest probleemist lahti.
Uskusin, et olen sellest probleemist vaba;
et saan sellest lahti ja sellega on mu elus lõpp.
Ma ei mõistnud, et kuigi lahkusin füüsiliselt,
võtsin selle probleemi oma hinges ikka kaasa.
Minu hinges olid selle tagajärjed.
Paljud ei mõista, et nad vajavad tervenemist oma hinges.
See, kui sa millestki eemale saad,
ei tähenda seda, et see sind haavanud poleks.
Jeesus ütles, et Ta tuli parandama neid, kelle süda on murtud
Ta tuli vange vabastama.
Kes on murtud südamega inimene?
Arvan, et see on inimene, kelle isiksus on murtud.
Nad on oma isiksuses haavatud.
Iga inimene sünnib maailma
Jumala antud, ettemääratud iseloomuga.
Isiksust kujundab enamasti iseloom,
kuid ka asjad, mis elu jooksul inimesega juhtuvad.
Seda eriti varajastel aastatel.
Mina sündisin tugeva, esmaklassilise,
agressiivse, kergesti ärrituva isiksusena.
Teen kiireid otsuseid,
olen julge,
olen juhi kohale loodud,
oskan inimesi motiveerida,
kuid ma sain haavata.
Minu isa kuritarvitas mind seksuaalselt lugematuid kordi
kuskil 12-15 aastat. Peale selle ma muud eriti ei mäletagi.
Ema ei osanud midagi teha, kuigi oli sellest teadlik,
nii et lõpuks ta ei teinudki midagi.
Nii et isa kuritarvitas mind ja ema hülgas mu.
Need olid ühed väga üksildased aastad.
Minu tugev isiksus muutus kontrollivaks isiksuseks.
Võisin kellegi oma sõnadega tükkideks rebida.
Aamen?
Jumala and oli minu suuvärk.
Olen sõna otseses mõttes suu Kristuse ihus.
Juhul, kui te märganud pole - ma tegelen rääkimisega.
Midagi muud ma ei tee - ma ei laula ega mängi pilli.
Ma räägin. Minu võidmine on minu suul.
Räägin üle kogu maailma.
Televiisori kaudu.
Pole siis ime, et kui ma alles väike olin,
tegi Saatan ületunde,
et mulle haiget teha ja mind haavata.
Mu hing oli nii kivistunud, et iga kord, kui rääkisin, olin karm.
Ütlesin midagi riivavat.
Jumal andis mulle anni, et inimesi aidata.
Saatan haavas mind, lootes, et teeksin inimestele vaid liiga.
Aga tänu Jumlalale!
Ta parandab murtud südamed!
Ta avab vangimaja uksed ning vabastab vangid!
Aamen!
Jeesus võib su terveks teha, kus iganes oled haiget saanud.
Ta ei surnud vaid selleks, et ühel päeval Taevasse pääseksime,
lossis elada saaksime ja viimaks ometi õnnelikud oleksime.
Igavene elu algab Kristuse vastu võtmisega.
Igavene elu hõlmab ka praegust elu.
Kindlasti ei istu Ta Taevas ennast haletsedes.
Ta ei ole kibestunud ega solvunud,
masenduses ega heidutatud,
rusutud, pettunud ega meeleheites.
Meie sees asub sama elu,
kui selle vaid endast oma hinge saaksime.
Seal saaks see paraneda ning siis meie eludes väljenduda.
Jumal tahab, et te otsustaksite täna
enam mitte ühtegi ööd konnadega veeta.
"Misasja?"
"Kuidas sa konnadeni jõudsid?"
Loeme 2 Moosese raamatu 7 ptk'i.
Iisraeli rahvas oli Egiptuse orjuses.
Nad hüüdsid Jumala poole,
et Ta neile päästja saadaks.
Mooses oli just nagu Jeesus,
kes neid päästma saadeti.
Vaarao, kes Saatanat esindab,
ei tahtnud neid minna lasta.
Nii et Jumal saatis neile ühe nuhtluse teise järel,
öeldes, et teeb ta elu kibedaks, kuni iisraellased on vabastatud.
Üks neist nuhtlustest olid konnad.
2 Moosese 7:26 "Siis Issand ütles Moosesele:
"Mine vaarao juurde ja ütle temale: Nõnda ütleb Issand:
"Lase mu rahvas ära minna, et nad mind teeniksid."
Täna me kuulutame Saatanale:
"Lase Jumala rahval minna, et nad Jumalat teeniksid!"
Aamen?
Räägin täna Jumala eest
ja ütlen: nõnda ütleb Issand: "Lase mu rahvas ära minna!"
Aamen!
"Aga kui sa keelad neid minemast,
vaata, siis ma nuhtlen kogu su maa-ala konnadega.
Niiluse jõgi hakkab kihama konnadest,
need tulevad üles ning lähevad su kotta
ja su magamiskambrisse ja su voodisse,
... ja su rahva sekka,
su küpsetusahjudesse ja leivakünadesse."
Jumal maalib pildi - konnad on igal pool!
Kui su elus on kannatusi,
on need igal pool, kuhu lähed.
Konnad.
Enesehaletsuse konnad,
viha konnad, kibestumise konnad,
pahatahtlikud konnad.
Millal hakkad andestama inimestele, kes sulle haiget tegid?
Millal lakkad korrutamast: "See on liiga raske!
Seda on liiga palju! See pole aus!"
Kohe nüüd.
"See on päev, mille Issand on teinud!"
"Ilutsen ja rõõmutsen Temast!"
Jesaja 61:1-3
Need on võrratud kirjakohad!
Siin Jesaja prohveteerib Jeesusest:
Kas teate, et Jeesus ei käinud usukoolis?
Mina ka ei teadnud!
Sama käib ka minu kohta:
Ma olen sobiv, sest Issand on mind võidnud viima rõõmusõnumit
alandlikele, vaestele ja vaevatutele.
Ma ei öelnud, et Ta ei uurinud neid asju.
Kindlasti uuris Ta pidevalt
ning tegi seda ka inimesi tundma õppides.
Selle püant on aga see,
et kui sul pole kõrgeimat haridust, saab Jumal sind ikkagi kasutada!
Jumal saab anda sulle võidmise uskumatute asjade tegemiseks!
Võidmine on Tema vägi - Püha Vaim,
kes tuleb ja aitab teha, mida Jumal tahab.
Olete ime, mis ootab oma aega.
"...Ta on mind läkitanud viima rõõmusõnumit alandlikele,
vaestele ja vaevatutele;
Ta on mind läkitanud parandama neid, kel murtud süda,
kuulutama vabastust nii füüsiliselt kui vaimselt vangistatuile
ja avama vangiuksi ning pimedate silmi..."
See ütleb meile, et vangikongi uksed on avatud
ja mina püüan teie silmi avada -
JumalSõna abil.
Sest kui te näete,
siis mõistate, et ei pea enam samamoodi elama.
"Ma ei pea rabelema mineviku köidikutes!
Ma ei pea end väärtusetuna tundma,
kuigi ema ütles, et olen väärtusetu, kui olin 10-aastane.
Ma ei pea tundma end süüdi selles, et mu naaber mind kuritarvitas.
Ma ei pea elama vihas ja kibestumises!"
Täna on uus päev!
Jumala arm on uus igal päeval!
Täna on uus algus mulle, teile
ja kõigile televaatajatele.
Armastame teid kõiki, kes te meid teleka kaudu vaatate.
Olete imelised ja suured tänud, et vaatate meie saateid.
Loodan ja palvetan,
et Jumala Sõna tervendab teid igas eluvaldkonnas.
"...kuulutama vabastust vangidele ja avama pimedate silmi,
kuulutama Issanda meelepärast aastat -
Tema soosingu aastat
ja meie Jumala kättemaksu päeva..."
Mulle meeldib soosing.
See on see, kui Jumal saadab korda asju,
mida sa pole ära teeninud.
Mulle meeldib kirjakoht Jumala kättemaksust,
sest see tähendab, et sa võid puhata, kuni Jumal su vaenlastega tegeleb.
Ta ütles, et Ta on võitud trööstima kõiki leinajaid.
"...trööstima kõiki leinajaid,
andma Siioni leinajaile laubaehte tuha asemel..."
Kõikidele meesterahvastele võib "laubaehe tuha asemel"
veidi naiselikuna tunduda,
aga meestelegi kulub vahel üks laubaehe ära.
Aamen? On siin keegi, kes minuga nõustub?
Nii et teete täna oma hinge jaoks iluprotseduure.
"...laubaehte tuha asemel, rõõmuõli leinarüü asemel,
ülistusrüü kustuva vaimu asemel,
et neid nimetataks õigluse tammedeks,
Issanda istanduseks, millega ta ennast ehib."
Salmid 7 ja 8 andsid mulle jõudu pikaks ajaks.
"Häbi ja teotuse asemel saate te kahekordse osa..."
See tähendab ka preemiat või tasu.
"Häbi ja süüdistuste asemel
rõõmustab Sinu rahvas oma osa pärast.
Te pärite kahekordselt oma maal..."
Mitte siis, kui nad surevad ja Taevasse lähevad, vaid oma maal!
"Te pärite kahekordselt oma maal, teil on igavene rõõm..."
Olge valmis saama topelt oma kannatuste eest.
Mitte topelt muresid,
vaid topelt õnnistusi
läbitud kannatuste eest.
Sa küsin nüüd: "Kas pean selleks midagi tegema?"
Jah, Püha Vaim annab sulle teatud juhtnööre.
Ta juhib ja juhatab sind.
Püha Vaim on meie nõustaja.
Ta teab täpselt,
mida ja millal teha,
et panna meid tagasi kokku nii, et me vahepeal katki ei läheks.
Laubaehte tuha asemel.
Topelt teie kannatuste eest.
"...sest mina, Issand, armastan õiglust..."
Mulle meeldib see - Ta on õigluse Jumal.
Teate, mida õigluse Jumal tähendab?
See tähendab, et Ta teeb kõik, mis on valesti, õigeks.
Kas pole ilus?
Kui oled alandlik, vaene ja vaevatud,
kui oled haavatud,
kui oled segaduses või teinud rumalusi,
pööranud oma elu pahupidi,
ei pea sa häbist ja hirmust nurka tõmbuma,
sest sa oled just see, kelle pärast Jeesus tuli.
Ta tuli haigete jaoks,
mitte tervete.
Vägivalda on mitut sorti.
Räägin sellest lühidalt.
On seksuaalset, verbaalset ja mentaalset vägivalda.
Isegi vaimne vägivald on olemas,
kus inimesed satuvad vaimsete juhtide alla,
kes inimesi kuritarvitavad.
Vägivalda on mitut sorti.
Emotsionaalne vägivald.
Verbaalne vägivald,
mille käigus öeldakse sõnu, mis meid kahjustavad.
Piibel ütleb, et surm ja elu on keele võimuses.
Kes teist on kogenud omajagu verbaalset vägivalda?
See on liiga suur hulk inimesi.
Saatan on elus
ja tal läheb maa peal hästi, kas pole nii?
Peale Tema on veel keegi, kellel on teile midagi öelda.
Ja see on meie Taevane Isa.
Ja nüüd peate õppima, kuidas Tema Sõna uskuda.
Oluline pole mitte see, mida ema ütles,
vaid see, mida Jumal ütleb.
Oluline pole mitte see, mida isa ütles, vaid see, mida Jumal ütleb.
Ei loe mitte see, mida su õpetaja, klassikaaslane,
õde või vend ütles.
Isegi, kui su ema ja isa sind absoluutselt ei armastanud,
tahan sind julgustada.
Ära nüüd valesti aru saa,
kuid see ei pea olema määrav, kuna Jumal armastab sind!
Jumal armastab sind!
Tema armastab sind alati, täiuslikult,
täielikult ja tingimusteta!
Võin ausalt öelda, et minu vanemad ei armastanud mind.
Mu ema armastas,
kuid kas see on ikka armastus,
kui sa lapse sellises olukorras hülgad?
Tal olid oma nõrkused ja hirmud. Mõistan seda.
Mul pole ta vastu midagi.
Ta saab mõne päeva pärast 89-aastaseks.
Ma hoolitsen tema eest
ja mind pole midagi vaevama jäänud.
Kuid ma ei saanud iial tunda seda armastust,
mida üks laps peaks tundma.
Me peaks õppima Jumala armastust oma vanematelt.
Aga me ei õpi.
Samas pole veel ka liiga hilja!
Ole sa või 75-aastane - võid sellega täna algust teha
ja Jumala armastuse vastu võtta.
Jumala armastus on haavatud hinge ravim.
Näitan sulle kirjakohta Efeslastele 3:16,
mida peaksid enda üle iga päev palvetama.
Palvetan seda peaaegu igal hommikul.
Kui hakkad Jumala Sõna ise rääkima ja uskuma
ja hakkad Tema Sõna oma palvetes kasutama,
on ta kohustatud
omaenda lubadused täitma, kui Teda usud.
Aamen?
Ütled: "Isa, usun seda ja võtan selle täna omaks."
"...et ta teile oma kirkuse rikkust mööda
annaks väge saada tugevaks seesmise inimese poolest,
Tema Püha Vaimu läbi, kes Ta ise sinu sisemuses elab."
Halleluja!
"Püha Vaim tule minu isiksusse!
Tule täna Issand ja ela minu isiksuses!
sest ma ei ole enam õel, vaid olen kena.
Ma ei ole enam kurb, vaid rõõmus.
Ma ei ole enam vihane, vaid rahul.
Ma pole täis enesehaletsust,
vaid lähen õue ja aitan kedagi, kes abi vajab.
Tule, Püha Vaim ja ela kogu minu olemuses!"
Kes teist seda iga päev paluma hakkab?
Usun, et on aeg teha otsus orjusest välja minna,
jätta konnad maha ja leida vabadus, mille eest Kristus suri.
Ära ela enam ühtegi päeva oma mineviku valudes.
Täna pakume sulle tegevuskava "Ilu tuha asemel", mis räägib sellest,
kuidas tuhka ilu vastu vahetada ja Kristuselt ilus elu vastu võtta.
Pakkumine hõlmab CD'sid, DVD'sid ja isiklikku töövihikut.
Ära seda pakkumist maha maga.
See aitab sul teada saada kõike elust vabaduses,
mida Jeesus sulle pakub.
Põgene oma mineviku vangikongist
"Ilu tuha asemel" tegevuskavaga.
Enam kui 4 tundi Joyce'i loenguid CD-l ja DVD-l,
isikliku töövihiku ja päevikuga
"Ilu tuha asemel" tegevuskava aitab muuta mineviku vaatenurka
ja elada oma elu nagu Jumal plaanis - täis rõõmu ja sihikindlust
Ära oota ja telli omale need materjalid ekraanil oleva info abil.
Sinu mõtted kasvavad sõnadeks, tegudeks ja lõpuks ka tulevikuks.
Joyce'i "Väge täis mõtted" päevasõnade koguga
võid kindlustada endale mõtete õige kasvusuuna
neid Jumala Sõnaga kooskõlastades.
365 mõtet elu muutmiseks.
Uus Joyce Meyerilt.
Järgmises saates.
Me aitame neil näha end sellisena nagu Jumal neid näeb
ja leida oma isiksus Kristuses
ning mõista, et nende minevik ei pea rikkuma nende tulevikku .
Sina oled üks parim näide sellest,
et mida iganes oled läbi elanud, suudad sellest läbi tulla.
Sa ei pea jääma kannatajaks, vaid sa oled võitja.
See on sinu tunnistus,
sest kui räägid teistele sellest, kuidas Saatan sind hävitada püüdis,
saad teisi seeläbi aidata.
On aeg anda Jumalale oma mineviku valud
ja lasta Tal end tervendada ja taastada.
Joyce'i raamat "Ilu tuha asemel"
juhatab sind Jumala vabadusse ja rahusse.
Nüüd saadaval.
Tõlge: Eda Gray
Nähtud saade valmis tänu J. Meyeri teenistuspartnerite toele.